ปัจจัยความเสี่ยง

ความเสี่ยงทางด้านการดำเนินธุรกิจ (Business Risk)

1. ความเสี่ยงจากการแข่งขันในธุรกิจโรงพยาบาลเอกชน

เนื่องจากธุรกิจโรงพยาบาลเอกชนเป็นธุรกิจที่มีการแข่งขันค่อนข้างสูงในปัจจุบัน
และโดยเฉพาะอย่างยิ่งการเปิดดำเนินการท่าอากาศยานสากลแห่งใหม่ (สุวรรณภูมิ)
ทำให้บริษัทเอกชน โรงงาน หน่วยงานราชการ
รวมทั้งแหล่งชุมชนในบริเวณใกล้เคียงต่างก็ต้องมีการขยายตัวเพื่อรองรับธุรกิจต่างๆ ที่จะเพิ่มมากขึ้น
จากสาเหตุดังกล่าว ทำให้ภาวการณ์แข่งขันในด้านการให้บริการด้านการแพทย์แก่บริษัทเอกชน
หน่วยงานราชการ และห้างร้านดังกล่าวข้างต้นของบริษัทฯ อาจรุนแรงมากขึ้นในอนาคต ทั้งนี้
การแข่งขันจะมาจากการที่ผู้ประกอบการรายใหม่เข้ามาเปิดให้บริการรักษาพยาบาลในบริเวณพื้นที่ใกล้เคียง
หรือโรงพยาบาลเดิมที่ปัจจุบันเป็นคู่แข่งของบริษัทอาจใช้นโยบายด้านราคาเพื่อรักษาฐานลูกค้าเดิมและเพื่อดึงดูดลูกค้าใหม่ที่มีแนวโน้มเพิ่มขึ้นในอนาคต
ซึ่งอาจทําให้บริษัทต้องดําเนินการต่างๆ เพื่อรักษาฐานลูกค้าเดิมของบริษัทไว้

อย่างไรก็ตาม บริษัทฯ ได้ตระหนักถึงความเสี่ยงที่อาจจะเกิดขึ้นดังกล่าว ในปี 2550 บริษัท ฯ
ยังคงยึดนโยบายบริหารการเจริญเติบโตอย่างมั่นคง
และรอบคอบไม่ว่าจะเป็นการปรับปรุงอาคารสถานที่
หรือการลงทุนทางเครื่องมือแพทย์ที่ตรงกลุ่มเป้าหมายและคุ้มค่าที่สุดกับจำนวนเงินที่ลงทุนไป
สิ่งที่บริษัทฯ ให้ความสำคัญสม่ำเสมอในรอบปีที่ผ่านมา คือ
การพัฒนาตนเองตามแนวทางการบริหารธุรกิจขององค์กรชั้นนำระดับโลกในแนวทางบริหารของ
Thailand Quality Award (TQA) และแนวทางการรักษาพยาบาลผู้ป่วย
โดยยึดแนวทางการบริหารโรงพยาบาลของ JCIA
ซึ่งเป็นมาตรฐานการรับรองคุณภาพโรงพยาบาลระดับนานาชาติ นอกจากนี้บริษัทฯ
ยังมีการควบคุมต้นทุนและค่าใช้จ่ายในการดำเนินงานให้อยู่ในระดับที่เหมาะสมเพื่อช่วยเพิ่มศักยภาพในการแข่งขันทางด้านราคาที่อาจเกิดขึ้นในอนาคต

2.  ความเสี่ยงจากการเกิดข้อพิพาททางกฎหมายกับผู้ป่วย

เนื่องจากในกระบวนการให้บริการสุขภาพเป็นเรื่องที่เกี่ยวข้องกับด้านสุขภาพชีวิตของผู้ป่วยโดยตรง
ปัญหาที่พบมักจะเป็นเรื่องความไม่เข้าใจระหว่างผู้ป่วย และแพทย์ผู้ให้การรักษา
ในเรื่องการวินิจฉัยอาการ สาเหตุโรค ปัจจัยที่เกิดโดยแพทย์ หรือระหว่างผู้ป่วย กับพยาบาล
ผู้ชำนาญการต่างๆ ในกระบวนการให้การรักษาและดูแลผู้ป่วยในช่วงพักฟื้น
ซึ่งหากมีการละเลยต่อการปฏิบัติตามมาตรฐานการให้บริการทางแพทย์
อาจการเกิดภาวะแทรกซ้อนต่างๆ ต่อผู้ป่วย และนำไปสู่การสูญเสียในชีวิต
ซึ่งสามารถเกิดขึ้นได้ทุกโอกาส

ในปี 2550 ที่ผ่านมา มาตรการที่บริษัทใช้กับเรื่องนิ้เป็นมาตรการเชิงป้องกัน
โดยใช้มาตรฐานระบบริหารคุณภาพ
และมาตรฐานวิชาชีพเป็นแนวทางในการป้องกันความเสี่ยงเกี่ยวกับระบบการจัดอาหารผู้ป่วย
(HACCP), มาตรฐาน ISO14001
เป็นมาตรฐานป้องกันความเสี่ยงที่เกิดจากผลกระทบสิ่งแวดล้อม,มาตรฐานด้าน Hospital
Accreditation (HA) เป็นมาตรฐานในการป้องกันความเสี่ยงจากการรักษาพยาบาลโดยตรง
นอกจากนี้ บริษัทยังจัดตั้ง Risk Committee เพื่อรับผิดชอบในการบริหารความเสี่ยงเชิงป้องกัน
กรณีที่เกิดขึ้นเพื่อให้เกิดความเสียหายให้น้อยที่สุด

3.  ความเสี่ยงจากการขาดแคลนบุคลากรทางการแพทย์

การประกอบธุรกิจโรงพยาบาลทําให้บริษัทมีความจําเป็นต้องใช้บุคลากรที่มีความเชี่ยวชาญพิเศษ เช่น
แพทย์ เภสัชกร และพยาบาลวิชาชีพ เป็นต้น ดังนั้น
บริษัทอาจได้รับผลกระทบจากการขาดแคลนบุคลากรดังกล่าว
เนื่องจากการประกอบธุรกิจโรงพยาบาลเอกชนในปัจจุบันมีการแข่งขันกันในด้านการให้บริการค่อนข้างสูง
ซึ่งการพัฒนาบุคลากรดังกล่าวให้มีความชำนาญจำเป็นต้องใช้ระยะเวลานาน
ทําให้บุคลากรดังกล่าวเป็นที่ต้องการอย่างมากของโรงพยาบาลเอกชนชั้นนำอื่นๆ

เพื่อลดความเสี่ยงดังกล่าว
ผู้บริหารได้กำหนดเป้าหมายที่ชัดเจนในการส่งเสริมให้พนักงานมีความเจริญก้าวหน้าและสามารถเติบโตได้อย่างต่อเนื่อง
ด้วยระบบการยกย่องชมเชยพนักงาน
ระบบการให้รางวัลที่จูงใจต่อผู้ปฏิบัติงานที่ประพฤติดีและมีความสามารถ
มีการส่งเสริมด้านการศึกษาและฝึกอบรมในแต่ละสาขาวิชาชีพอย่างต่อเนื่อง
จัดให้มีกิจกรรมเสริมสร้างคุณภาพชีวิต และจัดสวัสดิการในรูปแบบต่างๆ
ให้ทัดเทียมกับผู้ประกอบการรายอื่น เพื่อเป็นการรักษาบุคลากรของบริษัทเอาไว้
จึงทําให้พนักงานส่วนใหญ่มีความผูกพันและทำงานกับบริษัทฯ อย่างต่อเนื่องในระยะยาว

4.  ความเสี่ยงจากการรับรู้ผลขาดทุนจากการลงทุนในบริษัทร่วม

สาเหตุหลักที่ทำให้บริษัทฯ ต้องประสบกับผลขาดทุนจำนวนมากจนมีขาดทุนสะสมเกินทุนจำนวน
317.41 ล้านบาท ณ สิ้น ปี 2542 และเข้าข่ายอาจถูกเพิกถอนจากตลาดหลักทรัพย์แห่งประเทศไทย
เนื่องมาจากบริษัทต้องบันทึกขาดทุนจากการด้อยค่าของเงินลงทุนจำนวน 338.47 ล้านบาท
อันเป็นผลจากการที่บริษัทย่อยและบริษัทร่วมในขณะนั้นต่างก็ได้รับผลกระทบจากภาวะวิกฤตทางเศรษฐกิจที่เกิดขึ้นในปี
2542 ทำให้ผลการดำเนินงานของบริษัทดังกล่าวไม่เป็นไปตามแผนการดำเนินธุรกิจ

 บริษัทฯ ได้คำนึงถึงผลกระทบดังกล่าว ปี 2550 บริษัท ฯ จึงได้ดำเนินการปรับปรุงโครงสร้างการลงทุนโดยได้

ขายเงินลงทุนในบริษัท เซอร์จิเทค จำกัด
ออกไปเพื่อลดผลกระทบที่จะได้รับความเสี่ยงจากการดำเนินงานของบริษัทร่วม

นอกจากนี้ในปี 2550 บริษัท โรงพยาบาลเทพารักษ์ จำกัด (มหาชน)
ซึ่งเป็นบริษัทร่วมแห่งหนึ่งได้จดทะเบียนเลิกกิจการ

กับกระทรวงพาณิชย์ เมื่อวันที่ 29 มกราคม 2550 ทำให้ปัจจุบันบริษัทฯ
เหลือเพียงการลงทุนในบริษัทร่วมเพียง 2 บริษัท

เท่านั้น คือ บริษัท เขาใหญ่สปา จำกัด ที่ยังไม่ได้เริ่มประกอบธุรกิจแต่อย่างใด
เนื่องจากพิจารณาแล้วว่าการลงทุนดังกล่าวอาจได้รับผลตอบแทนที่ไม่คุ้มค่ากับการลงทุน
จึงระงับการลงทุนก่อสร้างโรงพยาบาลที่จะดำเนินการโดยบริษัท และ

บริษัท โรงพยาบาลศิครินทร์หาดใหญ่ จำกัด ซึ่งบริษัทร่วมแห่งนี้ศาลล้มละลายกลางได้มีคำสั่งฟื้นฟูกิจการเมื่อวันที่ 

13 กันยายน 2550 ที่ผ่านมา อย่างไรก็ตามบริษัทฯ ได้หยุดรับรู้ส่วนได้เสียในกำไรขาดทุนสุทธิของบริษัทร่วมดังกล่าวตั้ง

แต่วันที่ 31 ธันวาคม 2546 เป็นต้นไปเนื่องจากมีข้อกำหนดเกี่ยวกับการคืนเงินลงทุนของบริษัทดังกล่าว และได้ตั้งค่าเผื่อ

การด้อยค่าของเงินลงทุนและค่าเผื่อหนี้สงสัยจะสูญไว้ครบถ้วนแล้ว